Dan 13 a viz Mae 1941 e kouezhas ur charr-nij (Bristol Blenheim IV marilhet V6430 ha kodet UX-?) eus aerlu ar Rouantelezh-Unanet (Royal Air Force) er mor nepell eus ar Baol-Skoubleg; mervel a reas e dri nijour, daou anezhe a voe douaret e bered ar gumun, ne voe ket kavet korf an trede hini; dar 25 a viz Meurzh 1942 e kouezhas un nijerez (Wellington II marilhet W5578 ha kodet PH-?) eus aerlu ar Rouantelezh-Unanet (Royal Air Force) e Skoubleg; mervel a reas pevar nijour, douaret e voent e bered Pont du Cens en Naoned; an daou nijour all a voe serret gant an Alamaned; dar 16 a viz Ebrel 1942 e kouezhas ur charr-nij (Wellington III marilhet X3417 ha kodet GT-?) eus aerlu ar Rouantelezh-Unanet (Royal Air Force) er mor nepell eus Skoubleg; mervel a reas e seizh nijour; dan 3 a viz Genver 1943 e kouezhas ur charr-nij B-17 eus aerlu SUA (United States Army Air Forces) e koad Skoubleg; seizh nijour a voe lazhet, tapet e voe an tri all eus e baread gant an Alamaned. Dar 29 a viz Even 1943 e kouezhas un nijerez Messerschmitt Bf 109 eus an aerlu alaman (Luftwaffe) etre ar Baol ha Sant-Nazer; mervel a reas he nijour, douaret e voe e Pornizhan.